کازم قەرەبەکر

مووسا کازم قەرەبەکر یان کازم قەرەبەکر (بە تورکی: Kâzım Karabekir)، (لەدایکبووی ٢٣ی تەممووزی ١٨٨٢ لە قوستەنتینیە - لە ٢٦ی کانووی دووەمی ١٩٤٨ لە ئەنقەرە کۆچی دوایی کردووە). سەرباز و سیاسەتمەدارێکی تورک بوو. بە «پاڵەوانی ئەلجێتیبی» ناسرابوو. یەکێک بوو لەو فەرماندانەی شەڕی سەربەخۆیی تورکیای دەستپێکرد و بەھۆی دەستکەوتەکانی لە بەرەی ڕۆژھەڵاتدا خەڵاتی ڕێزلێنانی سوور و سەوزی سەربەخۆیی پێبەخشرا. لە دامەزرێنەرانی پارتی کۆماریخوازی پێشکەوتنخواز کە یەکەم پارتی ئۆپۆزسیۆن بوو لە کۆماری تورکیادا بوو و بوو بە سەرۆکی پارتەکە. ئەندامی تورکەکانی ئەفشار بووە و لە بنەڕەتدا خەڵکی قەرەمانئۆغوڵاری بووە.

 ساڵانی سەرەتایی و پەروەردە 
لە ٢٣ی تەممووزی ١٨٨٢ لە ئەستەنبوڵ لە دایکبووە، کوڕی محەممەد پاشا، جەندرمێکی ئاڵایەبەیی بووە. کازم قەرەبەکر خوێندنی سەرەتایی لە قوتابخانەی زیرق لە ئەستەنبوڵ دەستپێکردووە. کاتێک باوکی محەممەد پاشا گواسترایەوە بۆ شاری مەککە، لەوێ درێژە بە خوێندن دەدات. کاتێک محەممەد پاشا کۆچی دوایی کرد، لەگەڵ بنەماڵەکەی ھاتنە ئەستەنبوڵ و لە ساڵی ١٨٩٤ لە ئامادەیی سەربازیی فاتح ناوی خۆی تۆمار کرد، لە ساڵی ١٨٩٧ ناوی خۆی لە قوتابخانەی سەربازی کولێلی وەرگرت و لە ساڵی ١٨٩٩ دەرچوو، لە ساڵی ١٩٠٢ لە ئەکادیمیای ئەرکانی سەربازی دەرچووە و لە ساڵی ١٩٠٥ وەک ئەفسەری ستاف لە ئەکادیمیای سەربازی تەواو دەکات.

 سەرچاوەکان 

پۆل:لەدایکبووانی ١٨٨٢
پۆل:مردووانی ١٩٤٨